Leħen il-Malti A Poeżiji ta' CHARLES MIFSUD Mill-kordi tal-vjolin, instemgħu ħerġin in-noti ħelwin, u taħt gallerija, raġel imsaħħar waqaf jissamma' il-melodija… Sa leħen imbergħen, minn tieqa biswit, fettillu jwaqqafhom, għax hekk ħass ġo fih, li din frattarija. Indaqqu ta' l-aħħar żewġ noti miksura — ir-raġe' fi triqtu imnikket, mar lura, Naf nagħder ġrajjietek għax bħalek kasbruni nħud mill-Maltin… insib min jiddieħek mal-bexqa ta' fommi, Għax ngħanni għanjieti bl-ilsien li taf ommi, imqar jekk f'ġieh arti nitkellem jismagħni b'inkej;a jinqeda b'ilsien il-barrani: kif għala nistaqsi, igħiduli li morr, bla ħlewwa tal-widna, bil-leħen taż-żorr. Imma nweġibhom, li kif il-furnar mill-ilma w id-dqiq iħallat u jħawwad kif jaf u jixtieq, u jkompli fil-għaġna bil-ħmira jirfina sa jislet mill-qrusa il-benna fl-għaġina, hekk tista' tissawwar il-kelma Maltija, jekk tkun imsoffija mill-ħżuż barranija. IL-MALTI Jekk b'ħila mirquma, il-kliem magħżulin, hemm fihom il-ħlewwa taċ-ċkejken vjolin; u jqanqlu, u magħhom tkun trid tibda tgħanni kif tisma' l-ħoss tagħhom: Int sabiħ leħen il-Malti, daqs kemm hu dak tal-barrani. Jasal żmien li minn uliedek ħadd ma jwarrbek għall-warrani' 25.12.73.